recursal/SuperWikiNEXT-32B huggingface dataset:
**হরলাল রায়** (১৯৩২-১৯৯৪) একজন কণ্ঠশিল্পী ও গীতিকার। তিনি ১৯৩২ সালে নীলফামারীর সূবর্ণ খুলি গ্রামে জন্মগ্রহণ করেন। তিনি টিভি ও বেতারে সঙ্গীত পরিবেশন ছাড়াও বাংলা চলচ্চিত্রে অভিনয় করেন। ভাওয়াইয়া সঙ্গীতে তাঁর অবদান উল্লেখযোগ্য। তিনি জনপ্রিয় সংগীত শিল্পী রথীন্দ্রনাথ রায় -এর পিতা। বগুড়া মেডিকেল স্কুল থেকে ১৯৪৫ সালে তিনি চিকিৎসক হিসেবে সনদপত্র পান। তবে চিকিৎসা শাস্ত্রে উচ্চতর ডিগ্রি নেওয়া সত্ত্বেও পেশা হিসেবে বেছে নেন সংগীত এবং অভিনয়কে। দেশের ক্রান্তিলগ্নে যোগ দিয়েছেন মহান মুক্তিযুদ্ধে কণ্ঠযোদ্ধা হিসেবে স্বাধীন বাংলা বেতার কেন্দ্র। মুক্তিযুদ্ধে অনুপ্রেরণাদানকারী তার লেখা গান গুলোর মধ্যে অন্যতম ‘ফাঁন্দে পড়িয়া ইয়াহিয়া কান্দে রে', 'আজি কান্দেরে ওই পরাণ', 'জ্বলছে জ্বলছে দেশ আমার জ্বলছে', ‘পাঠান মিয়া ইয়াহিয়া খান জয় বাংলা করিলো শ্মশান-নরনারী হত্যা করে হাজার হাজার শিশু-সন্তান’, ‘জয় বাংলার শুনরে খবর এমন সোনার বাংলা ধ্বংস করলো নূরল আর টিক্কা মীরজাফর’।

চলচ্চিত্রের গান
---------------

* নদী ও নারী (১৯৬৫)
* জোয়ার এলো (১৯৬২)

তথ্যসূত্র
---------

1. ↑
2. ↑  পঞ্চগীতিকবির গান নিয়ে ভাওয়াইয়া উৎসব জাগো নিউজ
3. ↑  "নীলফামারীর বিখ্যাত ব্যক্তিত্ব"। ২১ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০১২।
4. ↑  "স্বাধীনতা পদকের অন্যতম দাবিদার শিল্পী রথীন্দ্রনাথ রায়"। *Ekattor TV* (ইংরেজি ভাষায়)। সংগ্রহের তারিখ ২০২২-১২-০৭।
5. ↑  ডটকম, বিডিনিউজ টোয়েন্টিফোর। "বাবা রাষ্ট্রীয় সম্মাননা না পাওয়ায় শিল্পী রথীন্দ্রনাথ রায়ের ক্ষোভ প্রকাশ"। *bdnews24*। ২০২২-১২-০৭ তারিখে মূল থেকে আর্কাইভ করা। সংগ্রহের তারিখ ২০২৩-০৩-২৭।
6. 1 2  "নদী ও নারী (Nodi O Nari) - বাংলা মুভি ডেটাবেজ | BMDb"। *বাংলা মুভি ডেটাবেজ*। সংগ্রহের তারিখ ২০২২-১২-০৭।
**সৈয়দ মুহাম্মদ জাফর সাবত আব্বাস** (আরবি: سيد محمد جعفر سبت عباس‎, ইংরেজি: Sayed Mohammed Jaffer; ২৫ আগস্ট ১৯৮৫; **সৈয়দ মুহাম্মদ জাফর** নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব আল মুহাররাক এবং বাহরাইন জাতীয় দলের হয়ে গোলরক্ষক হিসেবে খেলেন।

২০০২–০৩ মৌসুমে, বাহরাইনী ফুটবল ক্লাব মালকিয়ার যুব পর্যায়ের হয়ে খেলার মাধ্যমে জাফর ফুটবল জগৎে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০৪–০৫ মৌসুমে, বাহরাইনী ক্লাব মালকিয়ার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; মালকিয়ার হয়ে তিন মৌসুমে ২৬ ম্যাচে অংশগ্রহণ করার পর ২০০৭–০৮ মৌসুমে তিনি আল মুহাররাকে যোগদান করেছেন।

জাফর ২০০৪ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ১৩৩ ম্যাচে অংশগ্রহণ করেছেন।

প্রারম্ভিক জীবন
---------------

সৈয়দ মুহাম্মদ জাফর সাবত আব্বাস ১৯৮৫ সালের ২৫শে আগস্ট তারিখে বাহরাইনে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০০৪ সালের ১৭ই নভেম্বর তারিখে, ১৯ বছর, ২ মাস ও ২৩ দিন বয়সে, ডান পায়ে ফুটবল খেলায় পারদর্শী জাফর তাজিকিস্তানের বিরুদ্ধে অনুষ্ঠিত ২০০৬ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি বাহরাইন ৪–০ গোলের ব্যবধানে জয়লাভ করেছিল। বাহরাইনের হয়ে অভিষেকের বছরে জাফর সর্বমোট ২ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*১৬ ডিসেম্বর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বাহরাইন | ২০০৪ | ২ | ০ |
| ২০০৫ | ৩ | ০ |
| ২০০৬ | ২ | ০ |
| ২০০৭ | ৩ | ০ |
| ২০০৮ | ১৭ | ০ |
| ২০০৯ | ১৮ | ০ |
| ২০১০ | ৭ | ০ |
| ২০১১ | ১০ | ০ |
| ২০১২ | ১০ | ০ |
| ২০১৩ | ১৫ | ০ |
| ২০১৪ | ১২ | ০ |
| ২০১৫ | ১০ | ০ |
| ২০১৬ | ২ | ০ |
| ২০১৭ | ৪ | ০ |
| ২০১৯ | ১০ | ০ |
| ২০২০ | ১ | ০ |
| ২০২১ | ৭ | ০ |
| সর্বমোট | ১৩৩ | ০ |

তথ্যসূত্র
---------

1. ↑  "Bahrain - Tajikistan 4:0 (WC Qualifiers Asia 2004/2005, Group 6)"। *worldfootball.net* (ইংরেজি ভাষায়)। ২৪ নভেম্বর ২০২১। সংগ্রহের তারিখ ২৪ নভেম্বর ২০২১।
2. ↑  Strack-Zimmermann, Benjamin (১৭ নভেম্বর ২০০৪)। "Bahrain vs. Tajikistan (4:0)"। *National Football Teams*। সংগ্রহের তারিখ ২৪ নভেম্বর ২০২১।

বহিঃসংযোগ
---------

* সৈয়দ মুহাম্মদ জাফর – ফিফা প্রতিযোগিতার রেকর্ড (ইংরেজি) উইকিউপাত্তে এটি সম্পাদনা করুন
* সকারওয়েতে সৈয়দ মুহাম্মদ জাফর (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে সৈয়দ মুহাম্মদ জাফর (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে সৈয়দ মুহাম্মদ জাফর (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে সৈয়দ মুহাম্মদ জাফর (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে সৈয়দ মুহাম্মদ জাফর (ইংরেজি) উইকিউপাত্তে এটি সম্পাদনা করুন
**মোহাম্মদ আনওয়ার খান দুরানি** (২৬ ডিসেম্বর ১৯৪৬ - ২০০৮) ছিলেন একজন পাকিস্তানি রাজনীতিবিদ, আইনজীবী এবং সিনেটর এবং বেলুচিস্তানের দুরানি পশতুন উপজাতির পোপলজাই উপ-গোত্রের একজন বিখ্যাত খান।

জীবনের প্রথমার্ধ
----------------

মুহাম্মদ আনোয়ার খান দুরানি ১৯৪৬ সালের ২৬ ডিসেম্বর কোয়েটায় আব্দুল ওয়াদুদ খান দুরানির ঘরে জন্মগ্রহণ করেন। তিনি স্থানীয় শিক্ষা প্রতিষ্ঠানে পড়াশোনা করেন এবং অর্থনীতিতে স্নাতকোত্তর ডিগ্রি অর্জন করেন এবং বেলুচিস্তান বিশ্ববিদ্যালয় থেকে আইন ও আইনশাস্ত্রে স্নাতক ডিগ্রি অর্জন করেন। তিনি করাচির এসএম ল কলেজ বিশ্ববিদ্যালয়ে যোগদান করেন এবং আইন ক্ষেত্রে বিশেষজ্ঞতা অর্জনের জন্য স্নাতকোত্তর ডিগ্রি অর্জন করেন। আইন পেশা এবং আইনশাস্ত্রের প্রতি তার আগ্রহ মিঃ দুরানিকে ফিলাডেলফিয়ায় মার্কিন যুক্তরাষ্ট্রের টেম্পল ইউনিভার্সিটিতে ফেডারেলিজম অধ্যয়ন করতে পরিচালিত করে এবং ১৯৯১ সালে ফেডারেলিজম অধ্যয়নের জন্য কেন্দ্রের সংবাদদাতা হিসাবেও স্বীকৃত হন।

পরিবার
------

মুহাম্মদ আনোয়ার খান দুররানির তিন সন্তান রয়েছে, (এক ছেলে ও দুই মেয়ে) যারা বর্তমানে মার্কিন যুক্তরাষ্ট্রে অধ্যয়নরত।

সিনিয়র সিভিল জজ আব্দুল ওয়াহিদ দুরানি ছিলেন মুহাম্মদ আনোয়ার খান দুররানের ভাগ্নে। সিনিয়র সিভিল জজ আব্দুল ওয়াহিদ দুররান তার কর্মজীবনে কঠোর পরিশ্রমী এবং সৎ বিচারক ছিলেন। যাইহোক, তিনি ২০০৭ সালের ফেব্রুয়ারিতে বেলুচিস্তানের সেশন কোর্টে একটি বোমা বিস্ফোরণে শাহাদাতকে আলিঙ্গন করেছিলেন।

ওকালতি
------

আনোয়ার খান দুরানি পাকিস্তানের উচ্চ আদালত ও সুপ্রিম কোর্টের আইনজীবী ছিলেন। তিনি পাকিস্তানের সুপ্রিম কোর্টের এডভোকেট অন রেকর্ড হিসাবে নিযুক্ত হন। মুহাম্মদ আনোয়ার খান দুরানি ১৯৮০ সালে বেলুচিস্তান বার এসোসিয়েশনের সহ-সভাপতি এবং ১৯৯২ সালে বারের সভাপতি নির্বাচিত হন এবং ১৯৮৯ সালে বেলুচিস্তান বার অ্যাসোসিয়েশনের সেক্রেটারি জেনারেল নির্বাচিত হন।

রাজনৈতিক পেশা
-------------

আনোয়ার খান দুরানি ১৯৭২ সালে তেহরিক-ই-ইস্তিকলাল বেলুচিস্তানে যোগ দিয়ে সক্রিয় রাজনীতিতে আসেন। তবে তিনি ১৯৮৬ সালে তেহরিক-ই-ইস্তিকলাল ত্যাগ করে পাকিস্তান মুসলিম লীগে (এন) যোগ দেন। এবং তারপর তিনি জামহুরি ওয়াতান পার্টি হিসাবে যোগদান করেন এবং নবাব আকবর খান বুগতির খুব সক্রিয় সহযোগী ছিলেন। তিনি জামহুরি ওয়াতান পার্টির কেন্দ্রীয় কমিটির সদস্য হিসাবে নির্বাচিত হন এবং পরে জেডব্লিউপি-র সেক্রেটারি জেনারেল হিসাবে নির্বাচিত হন এবং তারপরে তাকে আইন ও তথ্য বিষয়ক প্রধান মন্ত্রণালয় বেলুচিস্তানের উপদেষ্টা হিসাবে নিযুক্ত করা হয়। ১৯৮৮ সালে ভেঙে যাওয়া বেলুচিস্তান বিধানসভা পুনরুদ্ধারের জন্য আইনি লড়াই করার সময় আনোয়ার খান দুরানির কৃতিত্বের একটি প্রশংসনীয় রেকর্ড রয়েছে। তিনি বেলুচিস্তান উচ্চ আদালতে এবং তারপরে পাকিস্তানের সুপ্রিম কোর্টে তার মামলা লড়েছিলেন এবং ফলস্বরূপ উচ্চ আদালত দ্বারা বিধানসভা পুনরুদ্ধার করা হয়েছিল। আনোয়ার খান দুররানি ১৯৯৭ সালের মার্চ মাসে ছয় বছরের জন্য সিনেটের সদস্য নির্বাচিত হন,  তিনি মন্ত্রিপরিষদ, সংস্থাপন, পরিকল্পনা ও উন্নয়ন এবং আইন, বিচার ও সংসদ বিষয়ক এবং আইন, বিচার ও সংসদ বিষয়ক সিনেটের স্থায়ী কমিটির সদস্য হিসেবে মনোনীত হন। এছাড়াও সরকারী আশ্বাস সংক্রান্ত কার্যকরী কমিটির বিষয়ে। মুহাম্মদ আনোয়ার খান দুরানি ২০০৮ সালে মারা যান।[]

তথ্যসূত্র
---------

1. ↑  "M. Anwer Khan Durrani"। Senate of Pakistan। সংগ্রহের তারিখ ৩০ জুন ২০১২।
2. ↑   Members Details Senate of Pakistan
নিবন্ধটি বাংলাদেশের গাজীপুর জেলায় অনুষ্ঠিত মেলা সম্পর্কিত। একই নামে অন্য স্থানে অনুষ্ঠিত মেলার জন্য জামাই মেলা (দ্ব্যর্থতা নিরসন) দেখুন।

**জামাই মেলা** বা **জামাই মৎস মেলা** বাংলাদেশের গাজীপুর জেলার কালীগঞ্জ উপজেলার বিনিরাইল গ্রামে অনুষ্ঠিত বার্ষিক গ্রাম্য মেলা। মেলাটি প্রতি বছর পৌষ সংক্রান্তিতে অর্থাৎ বাংলা পৌষ মাসের শেষ দিনে (বাংলাদেশী বাংলা ক্যালেন্ডার অনুযায়ী ১ লা মাঘ) অনুষ্ঠিত হয়।

ইতিহাস
------

অনেকের মতে পৌষ সংক্রান্তি উপলক্ষে ১৯১০ সাল থেকে মেলাটি অনুষ্ঠিত হচ্ছে। আবার অনেকের মতে, ১৮’শতকে মেলাটির প্রচলন হয়। মূলত মৎস মেলা হিসেবে শুরু হলেও পরবর্তীতে এটি জামাই মেলা নামে পরিচিতি পায়। প্রতি বছর মেলা উপলক্ষে গাজীপুরের কয়েকটি উপজেলার মানুষ তাদের মেয়ের জামাতাকে বাড়িতে নিমন্ত্রণ জানায়। মেয়েরা তাদের স্বামীদের নিয়ে মেলা উপলক্ষে তাদের পিতা-মাতার বাড়িতে আসেন। জামাতাগণ মেলা থেকে মৎস ক্রয় করে থাকেন যার ফলে এটি জামাই মেলা নামে পরিচিতি পায়। গাজীপুর ছাড়াও আশেপাশের জেলা থেকেও অনেকে মেলাটিতে আসেন।

মেলায় মৎস ছাড়া স্থানীয় বিক্রেতাগণ বিভিন্ন মিষ্টান্ন জাতীয় খাবার যেমন, চমচম, রসগোল্লা, সন্দেশসহ আসবাবপত্র, খেলনা ইত্যাদি বিক্রি করেন। মেলায় কেনাকাটার পাশাপাশি গ্রামীণ ঐতিহ্য অনুসারে বিনোদনের জন্য পুতুল নাচ, নাগর দোলা ও লাঠি খেলা ইত্যাদির আয়োজন করা হয়।

আরও দেখুন
---------

* মেলা
* পোড়াদহ মেলা
* পৌষমেলা
* কেন্দুলি মেলা
* রুহিয়া আজাদ মেলা
* জামাই মেলা, জামালপুর

তথ্যসূত্র
---------

1. ↑  "শুধুই মাছের মেলা নয়"। *প্রথম আলো*। সংগ্রহের তারিখ ১৭ মার্চ ২০১৯।
2. ↑  "কালীগঞ্জে জামাই মেলা"। *কালের কণ্ঠ*। সংগ্রহের তারিখ ১৭ মার্চ ২০১৯।
3. ↑  "কালীগঞ্জে মাছের মেলায় জামাই-শ্বশুরের প্রতিযোগিতা"। *জনকন্ঠ* (ইংরেজি ভাষায়)। সংগ্রহের তারিখ ১৭ মার্চ ২০১৯। [*স্থায়ীভাবে অকার্যকর সংযোগ*]
4. ↑  "জামাই মৎস্য মেলা অনুষ্ঠিত"। *ডিবিসি নিউজ টিভি* (ইংরেজি ভাষায়)। ১৭ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০১৯।
5. ↑  "গাজীপুরে শতবর্ষের জামাই মৎস্য মেলা"। *ঢাকাটাইমস২৪.কম*। সংগ্রহের তারিখ ১৭ মার্চ ২০১৯।
6. 1 2  "জামাই মেলা"। *সমকাল*। সংগ্রহের তারিখ ১৭ মার্চ ২০১৯। [*স্থায়ীভাবে অকার্যকর সংযোগ*]
7. ↑  "জামাই মেলায় মানুষের ঢল"। *বাংলাদেশ প্রতিদিন* (ইংরেজি ভাষায়)। সংগ্রহের তারিখ ১৭ মার্চ ২০১৯।
8. ↑  "কালীগঞ্জে জামাই মেলা"। *যুগান্তর*। সংগ্রহের তারিখ ১৭ মার্চ ২০১৯।
9. ↑  "জামাই মেলায় উঠল মাছ, দাম ৬৫ হাজার টাকা!"। *এনটিভি*। সংগ্রহের তারিখ ১৭ মার্চ ২০১৯। [*স্থায়ীভাবে অকার্যকর সংযোগ*]
**আসাদুদ্দিন জুগরিল ইবনে আবদুল্লাহ কামিলি** (আরবি: أسد الدين جغريل بن عبد الله الكاملي) ১২৩৫ থেকে ১২৩৮ সাল পর্যন্ত মক্কার আইয়ুবীয় আমীর ছিলেন।

১২৩৫ সালে সুলতান কামিল ইয়েমেনের সুলতান মনসুর উমরের মিত্র শরীফ রাজিহ ইবনে কাতাদাহ থেকে মক্কা দখল করতে আমির জুগরিলকে পাঠান। জুগরিল রমজান ৬৩২ হিজরিতে (মে/জুন ১২৩৫) শহরটি দখল করে। নুওয়াইরির মতে তার সেনাবাহিনীর সংখ্যা ছিল ৭০০ ঘোড়সওয়ার, অন্য কিছু ঐতিহাসিকদের মতে তার ৫০০ অশ্বারোহী এবং চারজন আমির ছিল: ওয়াজ আল-সাব, আল-বুন্দুকি, ইবনে আবি যিকরি এবং ইবনে বিরতাস।

৬৩৩ হিজরিতে (১২৩৫/৩৬) জুগরিল মক্কা এবং সিরায়েনের মধ্যবর্তী স্থান খারিকাইনে রাজিহকে যুদ্ধ করে পরাজিত করেন। তিনি ইয়েমেনের আমির শিহাব ইবনে আবদানকেও বন্দী করেন এবং তাকে বন্দী করে মিশরে প্রেরণ করেন।

৭ রজব ৬৩৫ (আনুমানিক ২৩ ফেব্রুয়ারি ১২৩৮) জুগরিল ও তার লোকজন মনসুরের বাহিনী থেকে বাঁচতে মক্কা থেকে ফিরে আসেন। মদিনায় তিনি কামিলের মৃত্যুর সংবাদ পান। তিনি মধ্য শা'বানে (মার্চ/এপ্রিল ১২৩৮) মিশরে ফিরে আসেন।

তথ্যসূত্র
---------

1. ↑  Ibn Fahd, ‘Izz al-Dīn ‘Abd al-‘Azīz ibn ‘Umar ibn Muḥammad (১৯৮৬)। Shaltūt, Fahīm Muḥammad, সম্পাদক। *Ghāyat al-marām bi-akhbār salṭanat al-Balad al-Ḥarām* غاية المرام بأخبار سلطنة البلد الحرام (Arabic ভাষায়)। **1** (1st সংস্করণ)। Makkah: Jāmi‘at Umm al-Qurá, Markaz al-Baḥth al-‘Ilmī wa-Iḥyā’ al-Turāth al-Islāmī, Kullīyat al-Sharīʻah wa-al-Dirāsāt al-Islāmīyah। পৃষ্ঠা 625–626। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link)
পদার্থবিজ্ঞানে কোনো বস্তুর গতি ব্যাখ্যা করার জন্য একটি প্রসঙ্গ কাঠামোর প্রয়োজন হয় যার সাপেক্ষে ঐ বস্তুটির গতির সম্যক অবস্থা বর্ণনা করা যায়। যে দৃঢ় বস্তুর সাপেক্ষে কোন স্থানে কোন বিন্দু বা বস্তুকে সুনির্দিষ্ট করা হয় তাকে **প্রসঙ্গ কাঠামো** বা **frame of reference** বা **reference frame** বলে।
কোন টেবিল, ঘরের মেঝে, রাস্তা, পার্ক, পৃথিবীপৃষ্ঠ, সূর্য, ছায়াপথ যে কোন কিছুকে প্রসঙ্গ কাঠামো হিসেবে বিবেচনা করা যায়। তবে এদের সবসময়ই সুনির্দিষ্ট করতে হবে।

সংজ্ঞা
------

"কোন বস্তুর গতি ব্যাখ্যা করার জন্য একটি সুনির্দিষ্ট ত্রিমাত্রিক স্থানাঙ্ক ব্যবস্থা বিবেচনা করা হয় , যার সাপেক্ষে বস্তুটির গতি বর্ণনা করা হয়। একে প্রসঙ্গ কাঠামো বলে।"

"পরষ্পর লম্ব তিনটি সরলরেখা দ্বারা গঠিত যে স্থানাঙ্ক ব্যাবস্থার সাহায্যএ কোন বস্তুর অবস্থান বা গতি নির্ণয় করা যায় তাকে প্রসঙ্গ কাঠামো বলে।"

একমাত্রিক প্রসঙ্গ কাঠামো
------------------------

একমাত্রিক গতির ক্ষেত্রে যে সরল রেখা বরাবর বস্তুটি গতিশীল প্রথমেই তার একটি বিন্দুকে মূলবিন্দু এবং একটি দিককে ধনাত্মক ধরে নিতে হয়। এর পর এই প্রসঙ্গ কাঠামোর সাপেক্ষে যাবতীয় পরিমাপ করতে হয়। ধরা যাক, পূর্ব পশ্চিমে বিস্তৃত একটি সোজা সড়ক বরাবর একটি সাইকেল গতিশীল। এখন এই সাইকেলের গতি বর্ণনার জন্য আমরা এ সড়ককে প্রসঙ্গ কাঠামো বিবেচনা করতে পারি। এই সড়কের উপর অবস্থিত যে কোন সুবিধাজনক বিন্দুকে মূলবিন্দু ধরা যেতে পারে। রাস্তার ধারে অবস্থিত একটি বড় গাছের পাশের বিন্দুকে মূলবিন্দু এবং রাস্তাটিকে **x**-অক্ষ ধরা যাক। ধরা যাক, পূর্ব দিক একক ভেক্টর i এর জন্য ধনাত্মক

দ্বিমাত্রিক প্রসঙ্গ কাঠামো
--------------------------

দ্বিমাত্রিক গতি বর্ণনা করার জন্য দুইটি অক্ষের তথা দ্বিমাত্রিক প্রসঙ্গ কাঠামোর প্রয়োজন হয় । কোন তলে আনুভুমিক বরাবর X-অক্ষ ও উলম্ব বরাবর Y-অক্ষ এবং এদের ছেদ বিন্দুকে মূল বিন্দু ধরে ঐ তলে চলমান বস্তুর গতিই হলো দ্বিমাত্রিক গতি ।যেমন ,বোর্ডের উপর দিয়ে চলমান কোন পিপড়ার গতি দ্বিমাত্রিক গতি।

ত্রিমাত্রিক প্রসঙ্গ কাঠামো
--------------------------

ত্রিমাত্রিক গতি বর্ণনা করার জন্য তিনটি অক্ষের তথা ত্রিমাত্রিক প্রসঙ্গ কাঠামোর প্রয়োজন হয় । কোন স্থানে (space) একটি বিন্দু কল্পনা করে ঐ বিন্দুতে তিনটি পরস্পরছেদী রেখা যাদেরকে X-অক্ষ,Y-অক্ষ এবং Z-অক্ষ ধরা হয় । যেমন, প্লেনের গতি ত্রিমাত্রিক গতি। ; এর গতি বুঝানোর জন্য সর্বদা পূর্ব-পশ্চিম,উত্তর-দক্ষিণ এবং উপর-নিচ তিনটি মান উল্লেখ করা প্রয়োজন ।

তথ্যসূত্র
---------

1. ↑  Kovalevsky, J.; Mueller, Ivan I. (১৯৮৯)। "Introduction"। *Reference Frames*। Astrophysics and Space Science Library। **154**। Dordrecht: Springer Netherlands। পৃষ্ঠা 1–12। আইএসএসএন 0067-0057। আইএসবিএন 978-94-010-6909-0। ডিওআই:10.1007/978-94-009-0933-5\_1। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ইউপিএস** এর পূর্ণ নাম হলো **Uninterruptible Power Supply** বা **Uninterruptible Power Source**। ইউপিএস (UPS) এমন একটি ইলেক্ট্রিক্যাল ডিভাইস (Electrical Device) যা কিছু সময়ের জন্য বিদ্যুৎ সঞ্চয় করে রাখতে পারে। এবং যেকোন মুহূর্তে কম্পিউটার ও অন্যান্য যন্ত্রপাতিতে বিদ্যুৎ সরবরাহ করতে পারে। ইউপিএস (UPS) সাধারণত Auxiliary বা ইমার্জেন্সী পাওয়ার সিস্টেম (Emergency Power System) অথবা স্ট্যান্ডবাই জেনারেটর (Standby Generator) হতে ভিন্নতর। কেননা ইহা তাৎক্ষনিকভাবে নীরবচ্ছিন্ন বিদ্যুৎ সরবরাহ করতে পারে।
বিদ্যুৎ সংযোগ বিচ্ছিন্ন হতেই এটির সক্রিয় হয়ে উঠে।

ইউপিএস-এর ব্যাটারী কিছু বিদ্যুৎ শক্তি সঞ্চয় করে রাখে। ফলে হঠাৎ বিদ্যুৎ চলে গেলে সাধারণত এক থেকে দুই মিলিসেকেন্ড (Millisecond) এর মধ্যে ব্যাটারী হতে সঞ্চিত বিদ্যুৎ সরবরাহ করতে পারে। মূল সিস্টেম (Main System)-এ লোড (Load) সরাসরি ইনপুট পাওয়ার (Input Power)-এর সাথে সংযুক্ত থাকে। যখন মেইন পাওয়ার সাপ্লাই( Main Power Supply) সংযোগ দিতে ব্যর্থ হয়, তখন এটি তার কার্যক্রম আরম্ভ করে অর্থাৎ পাওয়ার ব্যাকআপ (Power Back-Up) দেয়।

সাধারণ বিদ্যুৎজনিত সমস্যাসমূহ
-----------------------------

* ভোল্টেজ স্পাইক

ইউপিএস (UPS) এর প্রকারভেদ
-------------------------

**ইউপিএস (UPS) সাধারণত তিনভাগে ভাগ করা যায়।**

1. **অনলাইন ইউপিএস (On-line UPS)**
অনলাইন ইউপিএস (On-line UPS)-এ ডাবল কানভার্সন ( Double Conversion ) পদ্ধতি ব্যবহার করা হয়। এটি প্রথমে এসি ভোল্টেজ (AC voltage)কে ডিসি ভোল্টেজ (DC voltage)-এ রূপান্তর করে। তারপর, ইনভার্টিং (Inverting) করে আবার ডিসি ভোল্টেজ (DC voltage)-কে এসি ভোল্টেজ (AC voltage)-এ রূপান্তর করে। সাধারণত অনলাইন ইউপিএস (On-line UPS) ৫ মিনিট থেকে ২ ঘণ্টা পর্যন্ত বিদ্যুৎ সরবরাহ করতে পারে।

2. **লাইন ইন্টারএ্যাকটিভ ইউপিএস (Line-interactive UPS)**
লাইন ইন্টারএ্যাকটিভ ইউপিএস (Line-interactive UPS) লাইনের ইনভার্টার(Inverter)-কে মেইনটেইন (Maintain) বা রক্ষণাবেক্ষণ করে। এবং নরমাল চার্জিং মোড (normal charging mode) থেকে কারেন্ট পাথ (current path) রিডিরেক্ট (Redirect)করে।

3. **অফলাইন বা স্ট্যান্ডবাই ইউপিএস (Offline/Standby UPS)**
অফলাইন বা স্ট্যান্ডবাই ইউপিএস (Offline/Standby UPS) পদ্ধতিতে মূল সিস্টেম (Main System)-এ লোড (Load) সরাসরি ইনপুট পাওয়ার (Input Power)-এর সাথে সংযুক্ত থাকে। যখন মেইন পাওয়ার সাপ্লাই( Main Power Supply) সংযোগ দিতে ব্যর্থ হয়, তখন এটি পাওয়ার ব্যাকআপ (Power Back-Up) দেয়।

তথ্যসূত্র
---------
**সংসদের আইন**, কখনও কখনও প্রাথমিক আইন হিসাবে উল্লেখ করা হয়, হল আইনের পাঠ্য যা একটি এখতিয়ারের (প্রায়শই একটি সংসদ বা কাউন্সিল) দ্বারা পাশ করা হয়। সংসদীয় পদ্ধতির সরকার সহ বেশিরভাগ দেশে, সংসদের কাজগুলি একটি বিল হিসাবে শুরু হয়, যা আইনসভা ভোট দেয়। সরকারের কাঠামোর উপর নির্ভর করে, এই পাঠ্যটি তখন নির্বাহী শাখার সম্মতি বা অনুমোদন সাপেক্ষে হতে পারে।

বিল
---

সংসদের একটি খসড়া আইন একটি (বিল) হিসেবে পরিচিত। অন্য কথায়, একটি বিল একটি প্রস্তাবিত আইন যা আইনে পরিণত হওয়ার আগে সংসদে আলোচনা করা প্রয়োজন।

(ওয়েস্টমিনস্টার সিস্টেম) সহ অঞ্চলগুলিতে, বেশিরভাগ বিল যেগুলির আইন হওয়ার সম্ভাবনা রয়েছে সরকার কর্তৃক সংসদে পেশ করা হয়। এটি সাধারণত একটি "(শ্বেতপত্র)" প্রকাশের পরে ঘটবে, সমস্যাগুলি নির্ধারণ করে এবং প্রস্তাবিত নতুন আইন যেভাবে সেগুলি মোকাবেলা করার উদ্দেশ্যে করা হয়েছে তা নির্ধারণ করে৷ আনুষ্ঠানিক সরকারি সমর্থন ছাড়াই সংসদে একটি বিল পেশ করা যেতে পারে; এটি একটি (ব্যক্তিগত সদস্য বিল) হিসাবে পরিচিত।

বহুকক্ষ বিশিষ্ট পার্লামেন্ট সহ অঞ্চলগুলিতে, বেশিরভাগ বিল প্রথমে যে কোনও চেম্বারে উপস্থাপন করা যেতে পারে। যাইহোক, একটি নির্দিষ্ট চেম্বারে প্রবর্তনের জন্য সাংবিধানিক কনভেনশন বা আইন দ্বারা নির্দিষ্ট ধরণের আইন প্রয়োজন। উদাহরণ স্বরূপ, কর আরোপ করার বিল, বা জনসাধারণের ব্যয় জড়িত, যুক্তরাজ্যের হাউস অফ কমন্স, কানাডার হাউস অফ কমন্স, ভারতের লোকসভা এবং আয়ারল্যান্ডের ডেইলে আইনের বিষয় হিসাবে পেশ করা হয়। বিপরীতভাবে, আইন কমিশনের প্রস্তাবিত বিল এবং একত্রীকরণ বিল ঐতিহ্যগতভাবে হাউস অফ লর্ডসে শুরু হয়।

একবার উত্থাপিত হলে, আইনে পরিণত হওয়ার আগে একটি বিলকে বেশ কয়েকটি ধাপ অতিক্রম করতে হবে। তাত্ত্বিকভাবে, এটি বিলের বিধানগুলিকে বিশদভাবে বিতর্ক করার অনুমতি দেয় এবং মূল বিলের সংশোধনীগুলিও উপস্থাপন, বিতর্ক এবং সম্মত হওয়ার জন্য।

দ্বিকক্ষ বিশিষ্ট পার্লামেন্টে, একটি বিল যে চেম্বার দ্বারা অনুমোদিত হয়েছে যেটিতে এটি চালু করা হয়েছিল তারপর বিলটি অন্য চেম্বারে পাঠায়। বিস্তৃতভাবে বলতে গেলে, প্রতিটি চেম্বারকে আলাদাভাবে বিলের একই সংস্করণে সম্মত হতে হবে। অবশেষে, অনুমোদিত বিল সম্মতি পায়; বেশিরভাগ অঞ্চলে এটি নিছক একটি আনুষ্ঠানিকতা এবং প্রায়শই রাষ্ট্রপ্রধান দ্বারা অনুশীলন করা একটি ফাংশন।

কিছু দেশে, যেমন ফ্রান্স, বেলজিয়াম, লুক্সেমবার্গ, স্পেন এবং পর্তুগালে, একটি বিলের শব্দটি সরকার কর্তৃক সূচনা করা হয়েছে কিনা (যখন এটি একটি "খসড়া" হিসাবে পরিচিত), বা সংসদ দ্বারা (ক) তার উপর নির্ভর করে ভিন্ন হয় "প্রস্তাব", অর্থাৎ, একটি ব্যক্তিগত সদস্যের বিল)।

তথ্যসূত্র
---------

1. ↑  Gillespie, Alisdair (১৮ এপ্রিল ২০১৩)। *The English Legal System*। Oxford University Press। পৃষ্ঠা 23–25। আইএসবিএন 978-0-19-965709-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Constitution of the United States - Senate.gov. Retrieved 23 May 2023
সেন্ট মেরি'স ক্যাথেড্রাল, ঢাকা
**বাংলাদেশের ক্যাথলিক চার্চ** রোমের পোপের আধ্যাত্মিক নেতৃত্বে বিশ্বব্যাপী ক্যাথলিক চার্চের অংশ। ২০১৬-এর হিসাব অনুযায়ী[হালনাগাদ], সেখানে আনুমানিক ৩৫০,০০০ বাংলাদেশের জনসংখ্যার প্রায় ০.২ শতাংশ। ক্যাথলিকদের প্রায় ৬০% "উপজাতি" থেকে আসে, সংখ্যালঘু উপজাতির সদস্য। অন্যথায় বাংলাদেশ একটি মুসলিম প্রধান দেশ।

বাংলাদেশের সাধারণ সংস্থা, বাংলাদেশের ক্যাথলিক বিশপস কনফারেন্স, ১৯৭১ সালে প্রতিষ্ঠিত। এই সম্মেলনের উদ্দেশ্য হল বাংলাদেশে ক্যাথলিক চার্চের স্বার্থকে প্রভাবিত করে বা দায়বদ্ধ এমন বিষয়গুলিতে সাধারণ নীতি ও পদক্ষেপের সুবিধা দেওয়া এবং ব্যাপকভাবে দেশের সেবা করা। পোপ দ্বিতীয় জন পল ১৯৮৬ সালের নভেম্বর মাসে ঢাকা সফর করেন।

মার্কিন স্টেট ডিপার্টমেন্ট এবং মানবাধিকার গোষ্ঠীগুলি হিন্দু ও খ্রিস্টান সহ ধর্মীয় সংখ্যালঘুদের বিরুদ্ধে সহিংসতার বিষয়ে বাংলাদেশকে উদ্বেগজনক দেশ হিসাবে উল্লেখ করেছে। খ্রিস্টানদের বিরুদ্ধে সহিংসতার একটি উল্লেখযোগ্য ঘটনা ছিল ২০০১ সালে সানডে মাস চলাকালীন একটি ক্যাথলিক গির্জায় বোমা হামলা, নয়জন নিহত এবং কয়েক ডজন পঙ্গু হয়। আল-কায়েদা এবং আইএসআইএস-এর উত্থানের পর থেকে বাংলাদেশে অমুসলিমদের বিরুদ্ধে সহিংসতা, হুমকি এবং বিভিন্ন ধরনের নিপীড়ন বেড়েছে এবং ২০১৪ সালের স্টেট ডিপার্টমেন্টের প্রতিবেদনে ধর্মীয় সংখ্যালঘুদের সুরক্ষার জন্য অপর্যাপ্ত সরকারি প্রচেষ্টা উল্লেখ করা হয়েছে। ২০১৪ সালের জানুয়ারিতে, দেশের পার্লামেন্ট নির্বাচনে ভোট দেওয়ার অধিকার প্রয়োগ করার জন্য বাড়িঘরে আগুন দেওয়া হয় এবং আটজন ক্যাথলিক আহত হয়। জুলাই ২০১৪ সালে, ৬০ জনের একটি জনতা একটি ক্যাথলিক কনভেন্টে হামলা চালায়, যেখানে তারা নান এবং একজন পুরোহিতকে মারধর করে। ২০১৫ সালের এপ্রিলে, একটি জনতা গির্জাগামীদের উপর আক্রমণ করেছিল এবং ইস্টার মাসের সময় একজন যাজককে ছুরিকাঘাত করেছিল ২০১৫ সালের ডিসেম্বরে, একটি ক্যাথলিক পরিবারের তিনজন প্রাপ্তবয়স্ক ভাইবোন তাদের বাড়ির ভিতরে থাকার সময় আক্রমণ করা হয়েছিল। তাদের মধ্যে দুজন গুরুতর আহত হয়েছেন। ২০১৬ সালের ফেব্রুয়ারির শুরুতে, ২০ জনের একটি দল রাতে একটি গির্জা এবং একটি কনভেন্টে অভিযান চালায়। নানদের মারধর করা হয় এবং সম্পত্তি লুট করা হয়
২০১৬ সালের জুলাই মাসে, ঢাকার একটি জনপ্রিয় রেস্তোরাঁয় হামলার সময় বন্দুকধারীর দ্বারা প্রায় দুই ডজন লোক নিহত হয়েছিল যেখানে খ্রিস্টান এবং অন্যান্য অমুসলিম, বেশিরভাগই বিদেশী, প্রায়ই পরিচিত ছিল।

১৫৯৮ সালে, প্রথম পুরোহিত পর্তুগিজদের সাথে বাংলাদেশে আসেন।

পোপ ফ্রান্সিস নভেম্বর ২০১৭ সালে বাংলাদেশ সফর করেন।

আরো দেখুন
---------

* দেশ অনুযায়ী ক্যাথলিক গির্জা

তথ্যসূত্র
---------

1. 1 2  Carvalho, Nirmala (৯ অক্টোবর ২০১৬)। "Bangladesh cardinal calls appointment both blessing and challenge"। *Crux*। ২০ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ৭ ফেব্রুয়ারি ২০১৭।
2. 1 2  Lubov, Deborah Castellano (২২ নভেম্বর ২০১৬)। "Interview: New Bangladesh Cardinal 'Dumbfounded' by Pope's Gesture"। *National Catholic Register*। সংগ্রহের তারিখ ৭ ফেব্রুয়ারি ২০১৭।
3. ↑  "Bangladesh church bomb kills nine"। *BBC News*। ৩ জুন ২০০১। সংগ্রহের তারিখ ১৪ এপ্রিল ২০১১।
4. ↑  "Women religious attacked in Bangladesh"। *Catholic News Agency*। সংগ্রহের তারিখ ২ নভেম্বর ২০১৮।
5. ↑  Corraya, Sumon। "Dhaka, brutal attack on Catholic brothers leaves them fighting for life"। *AsiaNews.it*। PIME। সংগ্রহের তারিখ ২ নভেম্বর ২০১৮।

বহিঃসংযোগ
---------

* Catholic Church in Bangladesh by GCatholic
* Profile of the Catholic Church in Bangladesh
**রেজওয়ান আহাম্মদ তৌফিক** (জন্ম: ২৭ অক্টোবর ১৯৬৯) হলেন একজন বাংলাদেশী রাজনীতিবিদ ও জাতীয় সংসদ সদস্য। তিনি ২০১৪ সালে অনুষ্ঠিত দশম ও ২০১৮ সালে অনুষ্ঠিত একাদশ জাতীয় সংসদ নির্বাচনে কিশোরগঞ্জ-৪ আসন হতে সংসদ সদস্য নির্বাচিত হন। তিনি বাংলাদেশের সাবেক স্পিকার ও সাবেক রাষ্ট্রপতি আবদুল হামিদের পুত্র। তিনি এই পর্যন্ত মোট ২ বার সংসদ সদস্য নির্বাচিত হন।

প্রারম্ভিক জীবন
---------------

তৌফিকের পিতা আবদুল হামিদ হলেন বাংলাদেশের সাবেক স্পিকার ও সাবেক রাষ্ট্রপতি এবং মাতা রাশিদা হামিদ মহিলা আওয়ামী লীগের নেত্রী। তার এক ছোট ভাই রাসেল আহমেদ তুহিন এবং অপর ছোট ভাই ব্যারিস্টার রিয়াদ আহমেদ তুষার।

কর্মজীবন
--------

২০১৩ সালে কিশোরগঞ্জ-৪ আসনের সংসদ সদস্য আবদুল হামিদ রাষ্ট্রপতি নির্বাচিত হলে এই আসনে অনুষ্ঠিত উপ-নির্বাচনে বাংলাদেশ আওয়ামী লীগের প্রার্থী হিসেবে তৌফিক বিজয়ী হন। ২০১৩ সালের জুলাই মাসে তিনি তৎকালীন স্পিকার শিরীন শারমিন চৌধুরীর তত্ত্বাবধানে সংসদ সদস্য হিসেবে শপথ বাক্য পাঠ করেন। ২০১৪ সালে অনুষ্ঠিত দশম জাতীয় সংসদ নির্বাচনে তিনি বিনা প্রতিদ্বন্দ্বিতায় বিজয়ী হন। ২০১৮ সালে অনুষ্ঠিত একাদশ জাতীয় সংসদ নির্বাচনে তিনি ২৫৮,২২৩ ভোট পেয়ে বিজয়ী হয়ে সংসদ সদস্য নির্বাচিত হন।

তথ্যসূত্র
---------

1. ↑  "শপথ নিলেন রেজওয়ান আহাম্মদ"। *দৈনিক প্রথম আলো*। ৮ জুলাই ২০১৩। সংগ্রহের তারিখ ৩১ ডিসেম্বর ২০১৮।
2. ↑  "রেজওয়ান আহাম্মদ তৌফিক"। *দৈনিক প্রথম আলো*। সংগ্রহের তারিখ ৩১ ডিসেম্বর ২০১৮। [*স্থায়ীভাবে অকার্যকর সংযোগ*]
3. ↑  "সারা দেশে ভোটের ফলাফল"। *বিডিনিউজ টোয়েন্টিফোর ডটকম* (ইংরেজি ভাষায়)। ৩১ ডিসেম্বর ২০১৮। ৩১ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০১৯।

বহিঃসংযোগ
---------
**টানবাজার যৌনপল্লি** বাংলাদেশের একটি পতিতালয়। ধারণা করা হয় যে, প্রায় ৪০০ বছর আগে এই পতিতালয়ের যাত্রা শুরু হয়। ১৯৯৯ সালে পতিতালয়টি ধ্বংস করে ফেলার আগে এটি ছিলো দেশের সবচেয়ে বৃহত্তম এবং পৃথিবীর সবচেয়ে বড় পতিতালয়গুলোর মধ্যে একটি।

অবস্থান
-------

টানবাজার যৌনপল্লি নারায়ণগঞ্জ জেলার টানবাজার পার্কের পাশে কুটিপাড়ায় অবস্থিত ছিল। টানবাজার মূলত রঙ, সুতা ও কেমিক্যাল পণ্যের ব্যবসার জন্য বিখ্যাত। পতিতালয়ে যাওয়ার জন্য দুইটি রাস্তা ছিলো। একটি আশা ও মাশা নামক সিনেমা হলের পাশ দিয়ে এবং অন্যটি টানবাজার মসজিদের পাশ দিয়ে। প্রায় ৩ একর জায়গা জুড়ে গড়ে উঠেছিল এই পতিতালয়টি।

বর্ণনা
------

টানবাজার যৌনপল্লিতে প্রায় ২০০০ ঘরে ৩৫০০ এর অধিক যৌনকর্মী পতিতাবৃত্তি পেশার সাথে জড়িত ছিলো। যাদের অনেকেই বংশানুক্রমে সেখানে বসবাস করতো। প্রায় ৪০০ বছর ধরে সেখানে পতিতাবৃত্তি পেশাকে কেন্দ্র করে বাংলাদেশের সবচেয়ে বড় পতিতালয়টি গড়ে উঠেছিলো। ১৯৯৯ সালের জুলাই মাসে সাধারণ জনগণ ও পুলিশ শেষ রাতে যৌনকর্মীদের ওপর হামলা করে এবং তাদের সেখান থেকে বের করে দেয়। যৌনকর্মীদের আচার-অনুষ্ঠান পালনের ‘মা ফাতিমা মন্দির’ ভেঙে ফেলা হয়। কোন প্রকার পুনর্বাসনের ব্যবস্থা করা ছাড়াই তাদের উচ্ছেদ করার জন্য সারাদেশে বিভিন্ন সংগঠন আন্দোলন শুরু করে। পতিতালয় রক্ষা আন্দোলনে সেই সময় যারা নেতৃত্ব দিয়েছিলেন তাদের মধ্যে সর্দারনী রিতা খানম অন্যতম।

বর্তমান অবস্থা
--------------

টানবাজার পতিতালয়টির স্থানে বর্তমানে মোহাম্মদ কমপ্লেক্স বানানো হয়েছে। বর্তমানে সেই ভবনগুলো সুতা ব্যবসায়ীদের ঘর অথবা গোডাউন ঘরে পরিচালিত হচ্ছে। পুরাতন পতিতালয়ের ৪/৫ তলা কিছু ভবন এখনো রয়েছে। উচ্ছেদ এর পর এখান থেকে যৌনকর্মীরা সারাদেশে ছড়িয়ে পড়েন।

আরো দেখুন
---------

* দৌলতদিয়া পতিতালয়
* কান্দাপাড়া পতিতালয়

তথ্যসূত্র
---------

1. 1 2  "2,000-room brothel shut eviction"। *The Independent* (ইংরেজি ভাষায়)। সংগ্রহের তারিখ ২০১৮-১০-০২।
2. ↑  ডেস্ক, লোকসমাজ (২০১৭-০৮-০৯)। "ধর্ষণের মহোৎসব এবং যৌনকর্মের অতীত বর্তমান - loksamaj"। *loksamaj* (ইংরেজি ভাষায়)। সংগ্রহের তারিখ ২০১৮-১০-০২। [*স্থায়ীভাবে অকার্যকর সংযোগ*]
3. 1 2  "টানবাজার থেকে টাঙ্গাইল"। *প্রথম আলো*। সংগ্রহের তারিখ ২০১৮-১০-০২।
4. ↑  "Prostitutes in Bangladesh fight eviction: Girls earn about $30 a day, but half goes to pay for rent"। *walnet.org*। সংগ্রহের তারিখ ২০১৮-১০-০২।
5. ↑  "http://dundeebarta.com/online/?p=13876"। *dundeebarta.com* (ইংরেজি ভাষায়)। সংগ্রহের তারিখ ২০১৮-১০-০২।  `|title=` এ বহিঃসংযোগ দেয়া (সাহায্য)[*স্থায়ীভাবে অকার্যকর সংযোগ*]
6. ↑  bd24live.com। "পতিতাবৃত্তি অবৈধ না !" (ইংরেজি ভাষায়)। ২০১৫-১২-২২ তারিখে মূল থেকে আর্কাইভ করা। সংগ্রহের তারিখ ২০১৮-১০-০২।
7. ↑  "টানবাজারের টান এখন স্টেশনে"। *jagonews24.com* (ইংরেজি ভাষায়)। সংগ্রহের তারিখ ২০১৮-১০-০২।
**দৌলতদিয়া যৌনপল্লি** বাংলাদেশের সবচেয়ে বড় গণিকালয়। এটি এশিয়ার সবচেয়ে বড় গণিকালয়গুলোর একটি। এখানে প্রায় চার হাজার যৌনকর্মী পতিতাবৃত্তি পেশায় জড়িত।

অবস্থান
-------

দৌলতদিয়া পতিতালয়টি বাংলাদেশের রাজবাড়ী জেলার অন্তর্গত গোয়ালন্দ উপজেলায় অবস্থিত। গোয়ালন্দ উপজেলার একটি ইউনিয়ন হলো দৌলতদিয়া। দৌলতদিয়া ফেরিঘাটে পতিতালয়টি অবস্থিত।

ইতিহাস
------

বাংলাদেশে অনুমোদিত ১৪টি পতিতালয়ের মধ্যে দৌলতদিয়া পতিতালয় একটি। রাজবাড়ি জেলার দৌলতদিয়া পতিতালয় বাংলাদেশের তথা বিশ্বের সবচেয়ে বড় পতিতালয়গুলোর একটি। ১৯৮৮ সালের দিকে এটি প্রতিষ্ঠিত বলা হলেও উক্ত স্থানে বহুকাল আগে থেকেই পতিতাবৃত্তির সাথে জড়িত ব্যক্তিরা বসবাস করতেন এবং অনুমোদিত ও অবৈধ পতিতালয় হিসেবে বেআইনি ভাবে কার্যক্রম চালিয়ে আসছিলো। বর্তমানে এখানে দাপ্তরিক হিসেবে প্রায় দেড় হাজার যৌনকর্মী বসবাস করেন এবং প্রতিদিন প্রায় ২০০০ থেকে ৩০০০ জন ব্যক্তি এখানে যৌন সেবা নিতে আসেন। দৌলতদিয়ায় ‘মুক্তি মহিলা সমিতি’ নামে পতিতাদের একটি রেজিষ্টার্ড সংগঠন রয়েছে। এই সংগঠনের রিপোর্ট অনুযায়ী বর্তমানে এই পতিতালয়ে পতিতার সংখ্যা প্রায় চার হাজার। এখানে প্রায় তিনশ থেকে সাড়ে তিনশ সর্দারনী রয়েছে। এই সব সর্দারনীর আন্ডারে সর্বনিম্ন ৫ থেকে সর্বোচ্চ ৫০ জন করে পতিতা কাজ করেন। এইসব সর্দারনী বা বাড়িওয়ালীর প্রতিদিনের সর্বনিন্ম আয় ২০ থেকে ২৫ হাজার টাকা। ‍এছাড়াও অবস্থাশালী বাড়িওয়ালীদের আয় দিনে আনুমানিক ২ থেকে ৩ লক্ষ টাকা।

বিতর্ক
------

দৌলতদিয়া পতিতালয়টি অনুমোদিত হলেও বিভিন্ন সময় এখানে আইন বহির্ভূত কার্যক্রম যেমন, বেআইনিভাবে জোরপূর্বক কোন মহিলাকে উক্ত পেশায় বাধ্য করা বা নারী পাচারের মত অভিযোগ রয়েছে। পতিতালয়ের অভ্যন্তরে নানা রকম মাদকদ্রব্য বিক্রয় ছাড়াও ঝুকিপূর্ণ ওষুধ সেবন, অপ্রাপ্তবয়স্ক যৌনকর্মী নিয়োগ, তাদের শারীরিক নির্যাতনসহ অনেক অমানবিক ও বেআইনি কার্যক্রম সংগঠিত হওয়ার অভিযোগ রয়েছে।

বিভিন্ন এনজিও এবং সামাজিক সংগঠন বিভিন্ন সময় মন্তব্য করেছে যে, যৌনকর্মীরা এখানে অস্বাস্থ্যকর পরিবেশে বসবাস করে এবং অনেক সময় বিভিন্নভাবে তাদের নির্যাতনের শিকার হতে হয়।

আরও দেখুন
---------

* বাংলাদেশে পতিতাবৃত্তি
* তুরস্কে পতিতাবৃত্তি

তথ্যসূত্র
---------

1. 1 2 3 4  "ভালো নেই দৌলতদিয়া পল্লীর যৌনকর্মীরা"।
2. ↑  Hammond, Claudia (২০০৮-০১-০৯)। "Claudia Hammond on prostitution in Bangladesh"। *the Guardian* (ইংরেজি ভাষায়)। সংগ্রহের তারিখ ২০১৮-১০-০১।
3. ↑  "Daughters of the brothel"। *The Sydney Morning Herald* (ইংরেজি ভাষায়)। ২০১৩-১০-২৫। সংগ্রহের তারিখ ২০১৮-১০-০১।
4. ↑  "দৌলতদিয়া পতিতালয় থেকে গৃহবধূ উদ্ধার আটক ২ - সারাদেশ - The Daily Ittefaq"। [*স্থায়ীভাবে অকার্যকর সংযোগ*]
**দালোয়া** পশ্চিম আফ্রিকার রাষ্ট্র কোত দিভোয়ার বা আইভরি কোস্টের পশ্চিমভাগে অবস্থিত একটি নগরী। এটি একই সাথে সাসঁদ্রা-মারাউয়ে জেলা ও ও-সাসঁদ্রা অঞ্চলের প্রশাসনিক কেন্দ্র। এছাড়া এটি দালোয়া দেপার্ত্যমঁ বা জেলারও প্রশাসনিক কেন্দ্র ও একই সাথে একটি সু-প্রেফেকত্যুর। ২০১৪ সালের জনগণনা অনুযায়ী ১৪৪ বর্গকিলোমিটার আয়তনের শহরটিতে প্রায় আড়াই লক্ষ অধিবাসী বাস করে, ফলে এটি দেশটির তৃতীয় বৃহত্তম শহর। দালোয়া শহরটি কোত দিভোয়ারের রাজধানী ইউয়ামুসুক্রো থেকে পশ্চিম দিকে অবস্থিত। এটি একটি কৃষি অঞ্চলের গুরুত্বপূর্ণ বাণিজ্য কেন্দ্র। বিশেষ করে এখানে কোকো বীজের বাণিজ্য চলে। নগরটিতে একটি বিমানবন্দর আছে, যার নাম দালোয়া বিমানবন্দর। এখানে দালোয়া রোমান ক্যাথলিক ধর্মপ্রদেশের অধ্যক্ষ কাতেদ্রাল দ্যু ক্রিস্ত-রোয়া নামক মহাগির্জায় বসেন। 

দর্শনীয় স্থানের মধ্যে আছে কাসকাদ দ্য লা মারাউয়ে নামক ছবির মতো সুন্দর কিছু জলপ্রপাত, যা দালোয়ার কাছেই অবস্থিত; মার্শে দ্য দালোয়া বা দালোয়ার প্রধান বাজার, যেখানে ঐতিহ্যবাহী কুটিরশিল্পজাত দ্রব্যের পাশাপাশি টাটকা খাবার ও মসলা কিনতে পাওয়া যায়; গ্রঁদ মোস্কে দ্য দালোয়া নামক মসজিদটি শহরের বড় মসজিদ, যা অঞ্চলটির ইসলামী ঐতিহ্যের প্রতিফলন। দালোয়ার চারপাশের অঞ্চলে আছে বিভিন্ন কৃষি খামার, তবে সবচেয়ে উল্লেখযোগ্য কৃষিদ্রব্য হল কোকো, যা চকলেট বানাতে ব্যবহৃত হয়। দর্শনার্থীরা ঐসব খামার ঘুরে দেখতে পারেন।

তথ্যসূত্র
---------

1. ↑  "Ivory Coast Cities Longitude & Latitude"। sphereinfo.com। ১৩ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Citypopulation.de Population of regions and sub-prefectures of Ivory Coast
3. 1 2  Citypopulation.de Population of cities & localities in Ivory Coast
Naval Ensign of the Soviet Union (1950–1991)
**সোভিয়েত নৌবাহিনী** ছিল সোভিয়েত ইউনিয়নের সৈন্যদের একটি বড় দলের মতো। দ্বিতীয় বিশ্বযুদ্ধ নামক একটি বড় যুদ্ধে তারা অত্যন্ত শক্তিশালী এবং গুরুত্বপূর্ণ ছিল। অনেক আগে, ১৯১৭ সালে, সোভিয়েত নৌবাহিনী নামে কিছু তৈরি করা হয়েছিল। এটি ঘটেছে কারণ অক্টোবর বিপ্লব বলে কিছু ঘটেছিল এবং ইউরোপে পরিবর্তন ঘটায়। প্রথমে, এটি রেড আর্মি নামক কিছুর একটি অংশ ছিল, কিন্তু পরে, এটি তার নিজস্ব পৃথক দল হয়ে ওঠে।

সোভিয়েত নৌবাহিনীর তিনটি প্রধান স্থান ছিল যেখানে তারা কাজ করেছিল: বাল্টিক সাগর, কৃষ্ণ সাগর এবং উত্তর সাগর। তারা এই জায়গাগুলিতে শক্তিশালী হতে চেয়েছিল, তাই তারা সেখানে তাদের সামরিক ক্ষমতা উন্নত করার চেষ্টা করেছিল। কিন্তু তাদের একটি সমস্যা ছিল যে তাদের কাছে অন্যান্য নৌবাহিনীর মতো নতুন এবং অভিনব প্রযুক্তি ছিল না।

সোভিয়েত নৌবাহিনীতে সাবমেরিন এবং যুদ্ধজাহাজের মতো সৈন্য ও সরঞ্জামের একটি বড় দল ছিল। তাদের সাহায্য করার জন্য তাদের প্রচুর ভবন এবং জিনিস ছিল। তারা নতুন প্রযুক্তি ব্যবহার করে এবং নতুন ধারণা নিয়ে এসে অর্থ সঞ্চয় করতে সক্ষম হয়েছিল।

সোভিয়েত নৌবাহিনী বিশ্বের বিভিন্ন স্থানে তার জাহাজ পাঠানোর মাধ্যমে আরও বড় হয়েছে, এবং তারা কীভাবে কথা বলে, প্রশিক্ষণ দেয় এবং রাসায়নিকের সাথে কাজ করে তার সংস্থাগুলিকে আরও ভাল করে তোলে।

সোভিয়েত নৌবাহিনী প্রথম বিশ্বযুদ্ধের পরে তৈরি হয়েছিল। ইউরোপের দুটি শক্তিশালী দেশ একত্রিত হলে সোভিয়েত সামরিক বাহিনী প্রস্তুত হতে শুরু করে। প্রথমে, এটি রেড আর্মির অংশ ছিল এবং বেশিরভাগই বাল্টিক সাগরে কাজ করত। তারপর, 19৳৳, এটি নিজস্ব পৃথক নৌবাহিনীতে পরিণত হয়। সোভিয়েত নৌবাহিনী সত্যিই শক্তিশালী ছিল, কিন্তু পূর্ব ইউরোপ এবং বিশ্ববিদ্যালয়গুলোতে তাদের কিছু সমস্যা ছিল। 1991 সালে, সোভিয়েত ইউনিয়ন বিভক্ত হয়।

সোভিয়েত নৌবাহিনী একটি শক্তিশালী যুদ্ধ বাহিনী হয়ে ওঠার জন্য সত্যিই কঠোর পরিশ্রম করেছিল। যুদ্ধের জন্য প্রয়োজনীয় জাহাজ এবং অন্যান্য জিনিস কেনার জন্য তাদের কাছে প্রচুর অর্থ ছিল। তারা তাদের নৌবাহিনীকে আরও শক্তিশালী এবং কঠোর করেছে যাতে তারা যুদ্ধে আরও ভালভাবে লড়াই করতে পারে।

সোভিয়েত নৌবাহিনী তিনটি সাগরে খুব সক্রিয় ছিল: বাল্টিক সাগর, কৃষ্ণ সাগর এবং উত্তর সাগর। যে কোন সংঘাতের জন্য আরও ভালোভাবে প্রস্তুত থাকার জন্য তারা এই এলাকায় তাদের নৌবাহিনীকে আরও বড় এবং শক্তিশালী করেছে।

প্রযুক্তিগত সহায়তা এবং সহায়তা মানে কাউকে তাদের প্রযুক্তিগত সমস্যায় সাহায্য করা। সোভিয়েত নৌবাহিনী, যা নৌকা এবং সাবমেরিনের একটি বড় দলের মতো, অন্যদের কাছ থেকে আরও ভাল প্রযুক্তি এবং সাহায্য পেয়ে নিজেরাই জিনিসগুলির জন্য প্রস্তুত হয়েছিল। তারা শক্তিশালী ছিল কারণ তাদের সত্যিই ভাল নৌকা, সাবমেরিন এবং হেলিকপ্টারের প্রযুক্তি ছিল।

সোভিয়েত নৌবাহিনী নতুন প্রযুক্তি ব্যবহার করে এবং নতুন ধারণা নিয়ে আসার মাধ্যমে তার অর্থ এবং কোথায় অবস্থিত তা পরিবর্তন করেছে।

তথ্যসূত্র
---------
**সফদর জং** (হিন্দি: सफ़्दरजंग, উর্দু: صفدرجنگ‎‎) (জন্ম. আনুমানিক ১৭০৮ – মৃত্যু. ৫ অক্টোবর ১৭৫৪) ছিলেন আওধের সুবেদার নবাব। ১৭৩৯ সালের ১৯ মার্চ থেকে ১৭৫৪ সালের ৫ অক্টোবর পর্যন্ত তিনি নবাব হিসেবে আসীন ছিলেন।

জীবন
----

সফদর জং এর জন্মনাম ছিল মুহাম্মদ মুকিম। তিনি পারস্যের খোরাসানে জন্মগ্রহণ করে। ১৭২২ সালে তিনি ভারতে অভিবাসী হন।

১৭৩৯ সালে সফদর জং তার চাচা এবং শ্বশুর সাদাত আলি খানের উত্তরসুরি হিসেবে আওধের শাসনভার লাভ করেন। এজন্য নাদির শাহকে প্রায় ২ কোটি রুপি প্রদান করতে হয়েছে। মুঘল সম্রাট মুহাম্মদ শাহ তাকে "সফদর জং" উপাধিতে ভূষিত করেছিলেন।

সফদর জং একজন সফল প্রশাসক ছিলেন। আওধের উপর নিয়ন্ত্রণ বজায় রাখা ছাড়াও তিনি দুর্বল হয়ে পড়া মুহাম্মদ শাহকে মূল্যবান সহযোগিতা প্রদান করেছেন। পরে তাকে কাশ্মীরের শাসনভারও দেয়া হয় এবং তিনি দিল্লি দরবারের একজন কেন্দ্রীয় ব্যক্তি হয়ে উঠেন। মুহাম্মদ শাহের পরবর্তী সময়গুলোতে তিনি মুঘল প্রশাসনের সম্পূর্ণ নিয়ন্ত্রণ লাভ করেছিলেন। ১৭৪৮ সালে আহমেদ শাহ বাহাদুরের ক্ষমতালাভের সময় সফদর জং *উজির উল মামালিক-ই-হিন্দুস্তান* বা ভারতের প্রধানমন্ত্রী হিসেবে আসীন হন। এছাড়াও তিনি আজমিরের গভর্নর এবং নারনাউলের ফৌজদার হন। তবে দরবারের রাজনীতির কারণে শেষপর্যন্ত ১৭৫৩ সালে তিনি বরখাস্ত হন। ১৭৫৩ সালের ডিসেম্বরে তিনি আওধে ফিরে আসেন এবং ফৈজাবাদকে সামরিক সদরদপ্তর করেন। ১৭৫৫ সালের অক্টোবরে ৪৬ বছর বয়সে ফৈজাবাদের নিকটে সুলতানপুরে তার মৃত্যু হয়।

মাজার
-----

দিল্লিতে সফদর জঙের মাজার।
সফদর জঙের মাজার ১৭৫৪ সালে নির্মিত হয়েছিল। এটি নয়াদিল্লির সফদর জং সড়কে অবস্থিত।

এছাড়াও এই এলাকায় তার নামে কিছু স্থাপনা রয়েছে যেমন সফদরজং বিমানবন্দর, সফদর জং হাসপাতাল, সফদরজং টার্মিনাল এবং সফদর জং কলোনি।

আরও দেখুন
---------

* আবুল হাসান ইবনে মির্জা গিয়াস বেগ

তথ্যসূত্র
---------

1. ↑  Princely States of India
2. 1 2 3  "HISTORY OF AWADH (Oudh) a princely State of India by Hameed Akhtar Siddiqui"। ১ সেপ্টেম্বর ২০০১ তারিখে মূল থেকে আর্কাইভ করা। সংগ্রহের তারিখ ২ জুন ২০১৫।
3. ↑  "Safdar Jang Tomb Garden"। ২৭ সেপ্টেম্বর ২০০৭ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০০৭।

বহিঃসংযোগ
---------

 উইকিমিডিয়া কমন্সে সফদর জং সম্পর্কিত মিডিয়া দেখুন।

* The complete genealogy of Safdarjung can be found here.
* Indiacoins has an article on Safdarjung here.
* Tomb of Safdarjung .

|
|  |
| পূর্বসূরীপ্রথম সাদাত আলি খান | **আওধের সুবেদার নবাব**১৭৩৯–১৭৪৮(প্রথমবার) | উত্তরসূরীপদ বিলুপ্ত |
|
|
| পূর্বসূরীনতুন অফিস | **আওধের নবাব উজির আল-মামালিক**১৭৪৮–১৭৫৩ | উত্তরসূরীপদ বিলুপ্ত |
|
|
| পূর্বসূরীনতুন অফিস | **আওধের সুবেদার নবাব**১৭৫৩–১৭৫৪(দ্বিতীয়বার) | উত্তরসূরীসুজা উদ দৌলা |
|
**উতরেটিয়া রেলওয়ে স্টেশন** ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল *ইউটিআর*।

অবস্থান
-------

স্টেশন উত্তর প্রদেশের উতরেটিয়াতে অবস্থিত। এই স্টেশন থেকে পরবর্তী স্টেশন হল - লখনউ চারবাগ রেলওয়ে স্টেশন এবং পূর্ববর্তী স্টেশন হল বক্কাস রেলওয়ে স্টেশন।

পরিকাঠাম
--------

স্টেশনটির পরিকাঠাম ভূমিগত। এই স্টেশনে ৩ টি প্ল্যাটফর্ম রয়েছে। স্টেশনে ৩ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে।

স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

বৈদ্যুতীকরণ
-----------

মুঘলসরাই জংশন–বারাণসী জংশন– সুলতানপুর জংশন–লখনউয়ের চরবাগ রেলপথের বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতীক ও ডিজেল চালিত উভয় ট্রেন চলাচল করে।

রেল পরিষেবা
-----------

এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ১৯ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।

প্রশাসন ও নিরাপত্তার ব্যবস্থা
-----------------------------

উতরেটিয়া রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।

তথ্যসূত্র
---------

1. 1 2 3 4  "ইউটিআর/উতরেটিয়া"। সংগ্রহের তারিখ ৩০ জানুয়ারি ২০২১।
অন্য ব্যবহারের জন্য লজ্জা (দ্ব্যর্থতা নিরসন) দেখুন।

***লজ্জা*** বাংলাদেশী ঔপন্যাসিক ও নারীবাদী লেখিকা তসলিমা নাসরিন রচিত একটি উপন্যাস। উপন্যাসটি একাধিক ভাষায় অনূদিত হয়েছে। ১৯৯৩ সালে প্রথম প্রকাশিত এই বইটি বাংলাদেশে নিষিদ্ধ ঘোষণা করা হয়। মৌলবাদী ইসলামি দল কর্তৃক জীবনের হুমকি পেয়ে তসলিমা নাসরিন স্বদেশ ছাড়তে বাধ্য হলেও  প্রথম ছয় মাসেই "লজ্জা"র প্রায় পঞ্চাশ হাজার কপি বিক্রি হয়েছিল।

 নাসরিন বইটি ভারতীয় উপমহাদেশ নিবাসী মানুষদের উদ্দেশ্যে উৎসর্গ করেন।

সারসংক্ষেপ
----------

ভারতের বাবরি মসজিদকে ঘিরে ১৯৯২ সালের ৬ই ডিসেম্বর হিন্দু-মুসলিম দাঙ্গা সংঘটিত হলে এর প্রভাব এসে পড়ে পার্শ্ববর্তী দেশ বাংলাদেশেও। *লজ্জা* বইটি সেই সময়কার হিন্দু ধর্মালম্বীদের জীবনযাত্রা নিয়ে লেখা। বইটিতে ধর্মীয়ভাবে সংখ্যালঘু হিন্দু সম্প্রদায়ের সাথে হওয়া বৈষম্য সেক্যুলারিজমের ছায়ায় বিশেষভাবে আলোচিত হয়েছে।

কাহিনী সংক্ষেপ
--------------

১৯৯২ সালের ৬ই ডিসেম্বর, ভারতের উত্তর প্রদেশের অযোধ্যায় বাবরি মসজিদ ধ্বংস করার খবরে প্রভাব পড়ে পার্শ্ববর্তী দেশ বাংলাদেশে। দাঙ্গার প্রভাবে দত্ত পরিবার এলাকাবাসীর ঘৃণার পাত্রে পরিণত হয়। পরিবারটির প্রতিটি সদস্য সেই সময়টুকু নিজের অনুভূতি দিয়ে নিজের মত করে দেখে।

সুধোময় একজন দেশপ্রেমী। দেশকে নিজের মায়ের মত দেখে। তার বিশ্বাস, মায়ের মত করে বাংলাদেশও তাকে রক্ষা করবে। কিরণমায়া একজন বিশ্বস্ত স্ত্রীর মতো পতিদেবের আদর্শকেই মানে। তাদের ছেলে সুরঞ্জন মনে করে, জাতীয়তাবাদ সম্প্রদায়প্রীতির চেয়েও শক্তিশালী। অবশ্য তার হতাশ হতে সময় লাগে না। সে আবিষ্কার করে সাম্প্রদায়িকতা তার জানা দেশপ্রেমের সাথে সম্পূর্ণ সাংঘর্ষিক। নীলাঞ্জনা তার দাদার এরূপ ভাবলেশহীনতাকে অবজ্ঞা করে এবং পরিবারের নিরাপত্তার জন্য ভাইকে কোন মুসলমান বন্ধুর বাসায় ওঠার কথা বলতে থাকে। *লজ্জা* একটি রূপান্তর হওয়ার গল্প। একটি সর্বনাশা ঘটনার প্রভাবে মোহমুক্তি ঘটে ধ্বংসপ্রবণ হয়ে উঠার গল্প।

অনুবাদ
------

*লজ্জা*  একাধিক ভাষায় অনূদিত হয়েছে। ইংরেজি ছাড়াও ফরাসি, ওলন্দাজ, জার্মান, স্পেনীয়, ইতালীয়, সুয়েডীয়,নরওয়েজীয়, ফিনীয়, আইসল্যান্ডীয়, ফার্সি, আরব,অসমীয়া, কন্নড়, হিন্দি,গুজরাতি, ওড়িয়া, উর্দু, মারাঠি, তেলুগু, তামিল, পাঞ্জাবি, নেপালি, মালয়লম এবং সিংহলি ভাষায় *লজ্জা*র অনুবাদ করা হয়েছে।

আরও দেখুন
---------

* তসলিমা নাসরিন
* সরকার কর্তৃক নিষিদ্ধ বইয়ের তালিকা

তথ্যসূত্র
---------

1. 1 2  "লজ্জা ও নিষিদ্ধ লজ্জার দুই যুগ | banglatribune.com"। *Bangla Tribune*। ২০১৮-০৫-১০ তারিখে মূল থেকে আর্কাইভ করা। সংগ্রহের তারিখ ২০১৮-০৫-২৫।
2. ↑  Bangladesh Seeks Writer, Charging She Insults Islam, *New York Times*, 8 June 1994.
3. ↑  Book Review, *New York Times*, 28 August 1994.
4. ↑  Censorship by Death *New York Times*, 6 July 1994.
5. ↑  ENCOUNTERS; Crossing Cultures: The Complex Life of a Man of All Things *New York Times*, 13 March 1994.
6. ↑  "After 20 years, Taslima's Lajja translated afresh"। *দ্য হিন্দু*। ১৪ সেপ্টেম্বর ২০১৪। সংগ্রহের তারিখ ১৯ নভেম্বর ২০১৭।

বহিঃসংযোগ
---------

* *তসলিমা নাসরিনের ওয়েবসাইটে  লজ্জা*
* *গুডরিডসে তসলিমা নাসরিনের লজ্জা*
* *গুগল বুকসে লজ্জা*
অধ্যাপক **মফিজুল্লাহ্‌ কবীর** (জন্ম: ২৮ ফেব্রুয়ারি, ১৯২৫ - মৃত্যু: ৮ আগস্ট, ১৯৮৬) বাংলাদেশের একজন প্রখ্যাত ইতিহাসবিদ ও শিক্ষাবিদ। তিনি এশিয়াটিক সোসাইটি অব পাকিস্তান এবং এশিয়াটিক সোসাইটি অব বাংলাদেশ-এর সাধারণ সম্পাদক, কোষাধ্যক্ষ, সহ-সভাপতি এবং সভাপতি ছিলেন।

জন্ম ও পারিবারিক পরিচিত
-----------------------

মফিজুল্লাহ্‌ কবীর ১৯২৫ সালের ২৮ ফেব্রুয়ারি নোয়াখালী শহরে জন্ম গ্রহণ করেন।

শিক্ষা জীবন
-----------

মফিজুল্লাহ্‌ কবীর ১৯৪১ সালে তৎকালীন উচ্চ মাদ্রাসা বোর্ডে এবং ১৯৪৩ সালে ইন্টারমিডিয়েট বোর্ডে সম্মিলিত মেধা তালিকায় প্রথম স্থান অধিকার করে উত্তীর্ণ হন। তিনি ঢাকা বিশ্ববিদ্যালয়ের ইতিহাস বিভাগ হতে ১৯৪৬ সালে স্নাতক (সম্মান) ও ১৯৪৭ সালে স্নাতকোত্তর ডিগ্রী লাভ করেন। লন্ডন বিশ্ববিদ্যালয়ের প্রাচ্য ও আফ্রিকান শিক্ষা বিদ্যালয় হতে তিনি ১৯৯৫ সালে পিএইচডি ডিগ্রী অর্জন করেন। প্রথম জীবনে মাদ্রাসায় শিক্ষা লাভের ফলে তিনি আরবী ও ফার্সী ভাষায় চমৎকার ব্যুৎপত্তি লাভ করেছিলেন; পরবর্তীতে তিনি জার্মান ভাষায়ও দক্ষতা অর্জন করেন।

কর্ম জীবন
---------

তিনি ১৯৫০ সালে কর্ম জীবনের শুরু থেকেই ঢাকা বিশ্ববিদ্যালয়ের ইতিহাস বিভাগে অধ্যাপনা করতেন এবং মৃত্যুর পূর্ব পর্যন্ত এই চাকরিতেই বহাল ছিলেন। তিনি চাকরি কালীন সময় এই বিভাগে দুই বার বিভাগীয় প্রধানের দায়িত্ব পালনের পাশাপাশি ঢাকা বিশ্ববিদ্যালয়ের প্রথম উপ-উপাচার্য হিসেবে ৩০.১১.১৯৭৬ হতে ০৩.০২.১৯৮১ পর্যন্ত দায়িত্ব পালন করেছেন। এছাড়াও তিনি ঢাকা জাদুঘর (বাংলাদেশ জাতীয় জাদুঘর)-এর 'অনারারী কিউরেটর' হিসেবেও দীর্ঘ সময় ধরে দায়িত্ব পালন করেছেন।

প্রকাশিত গ্রন্থাবলী
-------------------

* OUTLINES OF ISLAMIC HISTORY (From the Rise of Islam to the Fall of Baghdad) (Dacca: 1967)
* Experiences on an Exile at Home: Life in Occupied Bangladesh (Dacca: 1972)
* The Buwayhid dinasty of Baghdad (334/946 - 447/1055) (Calcutta: 1964)

আরও দেখুন
---------

বহি:সংযোগ
---------

* বাংলাপিডিয়ায় - ইংরেজি ভার্সন

তথ্যসূত্র
---------

1. ↑  "Dhaka University History Department Alumni Association - বিভাগীয় প্রধান/চেয়ারম্যানদের নাম"। ১১ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৩।
2. ↑  "::: Asiatic Society of Bangladesh :::"। ৫ জুলাই ২০১২ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৩।
3. ↑  "::: Asiatic Society of Bangladesh :::"। ২৯ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৩।
4. ↑  "Pro Vice Chancellors || University of Dhaka"। ১৪ জুন ২০১৩ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৩।
5. ↑  "BANGLAPEDIA: Bangladesh National Museum"। ১৬ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৩।
6. ↑  Author Search Results[*স্থায়ীভাবে অকার্যকর সংযোগ*]
7. ↑  mafizullah kabir - AbeBooks
8. ↑  The Buwayhid dynasty of Baghdad, 334/946-447/1055 - Mafizullah Kabir - Google Books
অভিস্রবণের একটি কম্পিউটার সিমুলেশন
**অভিস্রবণ** বলতে দুটি ভিন্ন ঘনত্বের দ্রবণ একটি অর্ধভেদ্য পর্দা দিয়ে পাশাপাশি আলাদা করে রাখলে পর্দা ভেদ করে কম ঘন দ্রবণ থেকে অধিক ঘন দ্রবণের দিকে দ্রাবক অণু প্রবেশ করার প্রক্রিয়াকে বোঝায়। দুটো দ্রবণের ঘনত্ব সমান না হওয়া পর্যন্ত এই প্রক্রিয়া চলতে থাকে।অভিস্রবন এক প্রকার ব্যাপন।অভিস্রবণ কেবলমাত্র তরলের ক্ষেত্রে ঘটে।
 একে অন্যভাবে বলা যায় কোনো শক্তির প্রয়োগ ছাড়াই তরলের বাস্তবিক চলাচল।অভিস্রবণকে দুই ভাগে ভাগ করা যায়— অন্তঃঅভিস্রবণ, বহিঃঅভিস্রবণ। কোষের বাইরে অবস্থিত তরল পদার্থ যখন অর্ধভেদ্য পর্দা ভেদ করে ভেতরে প্রবেশ করে তখন সেই প্রক্রিয়াকে অন্তঃঅভিস্রবণ বলে। কোষের ভেতর থেকে যখন তরল পদার্থ পর্দা ভেদ করে বাইরে বেরিয়ে যায় তখন সেই প্রক্রিয়াকে বহিঃঅভিস্রবণ প্রক্রিয়া বলে।

অভিস্রবণিক চাপ
--------------

* **অভিস্রবণিক চাপ** হলো ন্যূনতম চাপ যা অর্ধভেদ্য পর্দা দ্বারা এর দ্রাবকের অভ্যন্তরীণ প্রবাহ রোধ করার জন্য একটি দ্রবণ যোগ করা হয় । অন্যভাবে বলা যায় বিশুদ্ধ দ্রাবক গ্রহণ করার প্রবণতা পরিমাপ করাই হলো অভিস্রবণ । সম্ভাব্য অভিস্রবণিক চাপ হলো সর্বাধিক অভিস্রবণিক চাপ যা কোনো দ্রবণে বিকাশ করতে পারে যদি এটি তার অর্ধভেদ্য পর্দা দ্বারা শুদ্ধ দ্রাবক থেকে পৃথক করা হয়।

অভিস্রবণ ঘটে যখন দুইটি ভিন্ন ঘনত্ব ধারণকারী দ্রবীভূত পদার্থ একটি অর্ধভেদ্য ঝিল্লি দ্বারা বিভক্ত করা হয়। দ্রাবক অণুগুলি কম ঘনত্বের স্থান থেকে বেশি ঘনত্বের স্থানে ঝিল্লির মধ্য দিয়ে যায়। ভারসাম্য অর্জন না হওয়া পর্যন্ত দ্রাবক অণুগুলির স্থানান্তর চলতে থাকবে।

তথ্যসূত্র
---------

1. ↑  [http:// www.britannica.com/EBchecked/topic/434057/osmosis Osmosis], Encyclopedia Britannica on-line
2. ↑  Haynie, Donald T. (২০০১)। *Biological Thermodynamics*। Cambridge: Cambridge University Press। পৃষ্ঠা 130–136। আইএসবিএন 0521795494।
3. ↑  Waugh, A. (২০০৭)। *Anatomy and Physiology in Health and Illness*। Edinburgh: Elsevier। পৃষ্ঠা 25–26। আইএসবিএন 0443101019।  অজানা প্যারামিটার `|coauthors=` উপেক্ষা করা হয়েছে (`|author=` ব্যবহারের পরামর্শ দেয়া হচ্ছে) (সাহায্য)

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* জাপান
* চেক প্রজাতন্ত্র

 |
বাংলাদেশে ২,৮০০ কিলোমিটার রেললাইন পরিচালনা করা হয় দুটি রেলওয়ে অঞ্চলের চারটি বিভাগের মাধ্যমে। বাংলাদেশের রংপুর বিভাগ, রাজশাহী বিভাগ, ফরিদপুর বিভাগ ও খুলনা বিভাগ নিয়ে পশ্চিমাঞ্চল রেলওয়ে অঞ্চলটি গঠিত এবং ঢাকা বিভাগ, ময়মনসিংহ বিভাগ, সিলেট বিভাগ ও চট্টগ্রাম বিভাগ নিয়ে পূর্বাঞ্চল রেলওয়ে গঠিত। পশ্চিমাঞ্চল রেলওয়ের অধীনে রেলপথ রয়েছে ১৪২৭ কিলোমিটার। পশ্চিমাঞ্চল রেলওয়ের অধীনে দুইটি বিভাগ রয়েছে একটি হচ্ছে **রেলওয়ে পাকশী বিভাগ** অপরটি হচ্ছে রেলওয়ে লালমনিরহাট বিভাগ।

কার্যক্রম
---------

পরিধি
-----

গাজীপুরের জয়দেবপুর থেকে নীলফামারীর ডোমার উপজেলার চিলাহাটি এবং ঈশ্বরদী হয়ে রাজশাহী এবং খুলনা পর্যন্ত বিস্তৃত পাকশী বিভাগ। এই বিভাগের আওতায় রয়েছে গাজীপুর, টাঙ্গাইল, সিরাজগঞ্জ, পাবনা, কুষ্টিয়া, রাজবাড়ী, ফরিদপুর, গোপালগঞ্জ, চুয়াডাঙ্গা, ঝিনাইদহ, যশোর, খুলনা, বাগেরহাট, নাটোর, রাজশাহী, চাঁপাইনবাবগঞ্জ, নওগাঁ, বগুড়া (আংশিক), জয়পুরহাট, নীলফামারী ও দিনাজপুর জেলা। পাবনার ঈশ্বরদীর পাকশীতে এই বিভাগের বিভাগীয় অফিস অবস্থিত।

স্টেশন সংখ্যা
-------------

রেলওয়ে পাকশী বিভাগের ২১টি জেলায় ১১৩টি বি ক্লাস ও ৩৮টি ডি ক্লাস স্টেশন রয়েছে। এর মধ্যে পর্যাপ্ত জনবলের অভাবে বন্ধ করে দেওয়া হয়েছে ৪৩টি স্টেশন।

সেকশন সমূহ
----------

রেলওয়ের পাকশী বিভাগ ১০টি সেকশনে বিভক্ত। যথা:

1. খুলনা-ঈশ্বরদী সেকশন
2. যশোর-বেনাপোল সেকশন
3. ঈশ্বরদী-সান্তাহার সেকশন
4. সান্তাহার-পার্বতীপুর সেকশন
5. পার্বতীপুর-চিলাহাটি সেকশন
6. আমনুরা-রহনপুর সেকশন
7. আব্দুলপুর-আমনুরা-চাপাইনবাবগঞ্জ সেকশন
8. পোড়াদহ-গোয়ালন্দ ঘাট সেকশন
9. কালুখালী-ভাটিয়াপাড়া সেকশন
10. পাঁচুরিয়া-ফরিদপুর সেকশন
11. ঈশ্বরদী-সিরাজগঞ্জ সেকশন। এবং
12. জামতৈল-জয়দেবপুর সেকশন

তথ্যসূত্র
---------

1. ↑  প্রতিবেদক, নিজস্ব। "রেলওয়ের পাকশী বিভাগে যোগ হচ্ছে ১২০টি কোচ"। *Prothomalo*। সংগ্রহের তারিখ ২০২২-০১-২৯। [*স্থায়ীভাবে অকার্যকর সংযোগ*]
2. 1 2 3  "পাকশী বিভাগে বন্ধ ৪৩ স্টেশন | কালের কণ্ঠ"। *Kalerkantho*। ২০১৮-০৮-১৮। সংগ্রহের তারিখ ২০২২-০১-২৯।
**রাইজিংবিডি.কম** একটি বাংলাদেশী নির্ভরযোগ্য অনলাইন নিউজ পোর্টাল, যা বাংলা ও ইংরেজি ভাষায় সংবাদ প্রকাশ করে থাকে।

২০১৩ সালে যাত্রা শুরু করা পত্রিকাটির মালিক ওয়ালটন গ্রুপ। ২০১৮ সালে বিটিআরসি এই পত্রিকাটি সাময়িক বন্ধ করেছিল।

ইতিহাস
------

২০১২ সালে রাইজিংবিডি.কম ওয়েবসাইটটি চালু হলেও আনুষ্ঠানিকভাবে এটি ২০১৩ সালের ২৬ এপ্রিল যাত্রা শুরু করে। নিউজপোর্টালটির মালিক ওয়ালটন গ্রুপ।২০২০ সালের ৩০ জুলাই রাইজিংবিডি.কম বাংলাদেশ সরকারের তথ্য মন্ত্রণালয়ের অনুমোদন পেয়েছে।

সম্পাদক মন্ডলী
--------------

রাইজিংবিডির প্রকাশক এস এম জাহিদ হাসান। সাংবাদিক এম. এম. কায়সার রাইজিংবিডির ভারপ্রাপ্ত সম্পাদকের দ্বায়িত্ব পালন করছেন।

সংবাদ বিভাগসমূহ
---------------

সংবাদমাধ্যমটি জাতীয়, রাজনীতি, অর্থনীতি, সারা বাংলা, আন্তর্জাতিক, খেলাধুলা, চাকরি, বিনোদন, সাতসতেরো, ক্যাম্পাস ও অন্যান্য বিষয়ে নিয়মিত সংবাদ প্রকাশ করে।

তথ্যসূত্র
---------

1. ↑  রাইজিংবিডি
2. 1 2  ওয়ালটন গ্রুপ
3. ↑
4. ↑  Correspondent, Staff (২০১৮-১২-১০)। "BTRC orders blocking of 58 news sites"। *The Daily Star* (ইংরেজি ভাষায়)। সংগ্রহের তারিখ ২০২৩-১১-১১।
5. ↑  তথ্য মন্ত্রণালয় - নোটিশ বোর্ড (পিডিএফ)। *Ministry of Information*।
6. ↑   "Risingbd.com - প্রতি মুহূর্তের খবর"। *Risingbd Online Bangla News Portal* (ইংরেজি ভাষায়)। সংগ্রহের তারিখ ২০২৩-০৪-২৭।
একই নামের অন্যান্য জাহাজের জন্য বানৌজা দুর্জয় দেখুন।

**বাংলাদেশ নৌবাহিনী জাহাজ** (সংক্ষেপেঃ বানৌজা) **দুর্জয়** বাংলাদেশ নৌবাহিনীর একটি দুর্জয়-শ্রেণীর টহল জাহাজ। জাহাজটি যুদ্ধকালীন সময়ে দেশের জলসীমার সার্বভৌমত্ব রক্ষা, শত্রু জাহাজ ও সাবমেরিন বিধ্বংসী অভিযান এবং বাণিজ্যিক জাহাজের নিরাপত্তা রক্ষায় গুরুত্বপূর্ণ ভূমিকা পালন করবে। এছাড়াও, শান্তিকালীন সময়ে অবৈধ মৎস্য নিধন, জলদস্যুতা দমন, মানবপাচার ও চোরাচালান প্রতিরোধসহ সুনীল অর্থনীতির পরিকল্পনা বাস্তবায়নে কার্যকর ভূমিকা রাখবে।

বৈশিষ্ট্য ও যান্ত্রিক কাঠামো
----------------------------

**বানৌজা দুর্জয়** জাহাজটির দৈর্ঘ্য ৬৪.২ মিটার (২১১ ফু), প্রস্থ ৯ মিটার (৩০ ফু), গভীরতায় ৪ মিটার (১৩ ফু) এবং ওজন ৬৪৮ টন। জাহাজটির গলুই স্ফীতাকার হওয়ার কারণে এটি উত্তাল সমুদ্রেও স্থিতিশীল থাকতে পারে। জাহাজটিতে চলাচলের জন্য ২টি শ্যাফট এবং ২টি এসইএমটি পিয়েলস্টিক ডিজেল ইঞ্জিন রয়েছে। জাহাজটির সর্বোচ্চ গতি ২৮ নট (৫২ কিমি/ঘ; ৩২ মা/ঘ) এবং সর্বোচ্চ পাল্লা ২,৫০০ নটিক্যাল মাইল (২,৯০০ মা; ৪,৬০০ কিমি)। জাহাজটি ৬০ জন সৈন্য নিয়ে একটানা ১৫ দিন সমুদ্রে থাকতে পারে। এই জাহাজটি স্বল্প মাত্রার ডুবোজাহাজ বিধ্বংসী অভিযান ও চালাতে পারে।

### অস্ত্রসজ্জা

জাহাজটিতে রয়েছে ১টি **এইচ/পিজে-২৬**  ৭৬ মিমি কামান এবং ৪টি **সি-৭০৪** জাহাজ বিধ্বংসী ক্ষেপণাস্ত্র। বিমান বিধ্বংসী অস্ত্র হিসেবে রয়েছে ২টি **ওয়েরলিকন** ২০ মিমি কামান। এছারাও জাহাজটিতে রয়েছে ১২টি **ইডিএস-২৫এ** ২৫০ মিমি ডুবোজাহাজ বিধ্বংসী রকেট লঞ্চার এবং ডিকয়।

### ইলেক্ট্রনিক্স

জাহাজের প্রধান রাডার হিসেবে আছে ১টি **এসআর৬০** ই/এফ ব্যান্ড সমুদ্রপৃষ্ঠ অনুসন্ধান রাডার। ৭৬ মিমি কামানের গোলাবর্ষণ নিয়ন্ত্রণের জন্য রয়েছে রাশিয়ার তৈরি ১টি **এমআর-১২৩-০২/৭৬** রাডার। ২০ মিমি কামানের জন্য রয়েছে ২টি **টাইপ ৩৪৭** আই ব্যান্ড গোলাবর্ষণ নিয়ন্ত্রণ রাডার। সি-৭০৪ ক্ষেপণাস্ত্র উৎক্ষেপণ ও নিয়ন্ত্রণের জন্য রয়েছে **টাইপ ৩৫২** আই ব্যান্ড রাডার। এই রাডার সমুদ্রপৃষ্ঠ অনুসন্ধানের কাজেও ব্যবহার করা যায়। জাহাজটিতে সম্মুখভাগে বসানো ১টি **ইএসএস-৩** সোনার রয়েছে যার পাল্লা ৮,০০০ মিটার (২৬,০০০ ফু)। জাহাজটিতে আরো রয়েছে জেআরসিএসএস যুদ্ধ ব্যবস্থাপনা পদ্ধতি।

তথ্যসূত্র
---------

1. ↑  "গণপ্রজাতন্ত্রী বাংলাদেশ সরকারের ০৭ (সাত) বছরের অগ্রগতির তথ্য প্রচারের ব্যবস্থাকরণ সম্পর্কিত" (পিডিএফ)। ২০১৬-০৪-০৭।
2. ↑  "বানৌজা বঙ্গবন্ধুকে ন্যাশনাল স্ট্যান্ডার্ড প্রদান, এমপিএ সংযোজন এবং বানৌজা দুর্জয়, নির্মূল ও সুরমার কমিশনিং অনুষ্ঠান" (পিডিএফ)। *প্রধানমন্ত্রীর কার্যালয়*। সংগ্রহের তারিখ ২২ জুন ২০২২।

প্রবেশদ্বার: বাংলাদেশ বাংলাদেশ সামরিক বাহিনী

| * দে
* স
দুর্জয়-শ্রেণীর বৃহৎ টহল জাহাজ |
| --- |
| 
* *দুর্জয়*
* *নির্মূল*
* *দুর্গম*
* *নিশান*

 |